The Olympians (συγκρότημα)

Το συγκρότημα **The Olympians** (Ολύμπιανς) ήταν ελληνικό μουσικό συγκρότημα της δεκαετίας του '60.

## Ιστορία
Δημιουργήθηκε από τους Άλκη Κακαλιάγκο (πιάνο-hammond organ), Πασχάλη Αρβανιτίδη (ή γνωστός με το όνομά του ως Πασχάλης) (τραγούδι-μπάσο), Βαγγέλη Κουτσοτόλη (σαξόφωνο), Κούλη Καλογιαννίδη (κιθάρα) και Δημήτρη Λαζαρίδη (τύμπανα), τον Σεπτέμβριο του 1965.

Τα μέλη των Olympians προήλθαν από την μπάντα The Brahms, όνομα το οποίο, σύμφωνα με μετέπειτα δηλώσεις τους, δεν ταίριαζε με το ύφος της μπάντας.

## Το Απόγειο και τα χαρακτηριστικά του συγκροτήματος
Ξεκίνησαν τις εμφανίσεις τους στο κλαμπ "Χαβάη" και σύντομα η φήμη τους εξαπλώθηκε στο τότε νεανικό κοινό της Θεσσαλονίκης αρχικά, και όλης της Ελλάδας μετέπειτα.

Καθοριστική στιγμή της πορείας του συγκροτήματος ήταν η εμφάνιση στη συναυλία "Χρυσή Βραδιά" στο κατάμεστο Παναθηναϊκό Στάδιο, όπου η μπάντα ξεχώρισε μεταξύ άλλων συγκροτημάτων για το ιδιαίτερο ύφος που είχε η μουσική της, επηρεασμένο από δημοφιλή συγκροτήματα του εξωτερικού (The Beatles, The Yardbirds κα). Ένα άλλο χαρακτηριστικό που ξεχώριζε τους Olympians από τα υπόλοιπα συγκροτήματα, ήταν η καθαρή και απαλή φωνή του τραγουδιστή (Πασχάλη), η οποία ερμήνευε ελληνικούς στίχους ντυμένους με ευρωπαϊκούς ρυθμούς έξω πια από τα μέχρι τότε ελληνικά στερεότυπα και σε αντίθεση με τις υπόλοιπες ελληνικές μπάντες, που προϋπήρχαν των Olympians, π.χ. οι Forminx, που έπαιζαν μεν μοντέρνα χορευτική μουσική, αλλά "σνόμπαραν" τον ελληνικό στίχο. Και γενικά όλα τα συγκροτήματα εκείνης της εποχής έκαναν το ίδιο ή τραγουδούσαν στα ελληνικά με ξενική προφορά. Έτσι μπορεί οι Olympians να θεωρηθούν οι πατέρες του Ελληνικού Ροκ.

Ακολούθησαν οι γνωστές επιτυχίες "Το Σχολείο"," Η Συγγνώμη" και "το Κορίτσι του Μάη" που θα εκτοξεύσουν την δημοτικότητα του συγκροτήματος στα ύψη.

## Η κατάληξη του συγκροτήματος και των μελών του
Στα τέλη της δεκαετίας του '60, για διάφορους λόγους τα ιδρυτικά μέλη του συγκροτήματος αρχίζουν σταδιακά να απομακρύνονται και την θέση τους καταλαμβάνουν καλλιτέχνες, που ξεκίνησαν από τους Olympians καριέρα στο καλλιτεχνικό στερέωμα (βλ.Νίκος Παπάζογλου). Τα υπόλοιπα μέλη μετά την αποχώρησή τους από το συγκρότημα ακολούθησαν σόλο καριέρα, με αυτή του Πασχάλη να ξεχωρίζει.

## Δισκογραφία

### Singles

* Ο Τρόπος / Συμπόσιο 1966
* Συγγνώμη / One More Time "Shake" 1966
* Το Σχολείον / Go Man Go "Shake" 1966
* Σιγά - Σιγά / Ελπίδες 1967
* Πασχάλης Αρβανιτίδης* Συνοδεύουν Οι The Olympians - Ιστορία / Ο Αλέξης 	1967
* Η Ανάμνησις / Σε Σκέπτομαι 	1967
* Πάντα Σ' Αγαπώ / Hopeless Endless Way 1967
* Για Ποιαν Αιτία / Μείνε Κοντά Μου 1968
* Τώρα Που Έφυγε Ο Αλέξης / Γράψε Στ' Αστέρια Τ' Όνομά Σου 1970
* Μεγάλος Δρόμος / Γύρισε Πίσω  1970
* Το Κορίτσι Του Μάη (Venus) / Περνούν Τα Χρόνια 1970
* Λόλα (Lola) / Ψεύτικη Αλήθεια 1970
* Mamy Blue / Ευχές Για Σας 1971
* Περήφανοι Όλοι / Ιδέα	1971
* Ω! Θεέ / Φίλε μου φίλε	1971
* Το Σχολείον / Συγγνώμη
* Η Ανάμνησις / Σιγά-Σιγά
* Βίκυ Μοσχολιού, The Olympians- O Alitis/Mamy Blue
* Ανάμνησις / Ιστορία

### Compilations
* Olympians* & Πασχάλης - Οι Χρυσές Επιτυχίες 1994
* Τα 45άρια Των Olympians (CD, Comp)	1996
* Olympians* & Πασχάλης - 40 Χρόνια - 1966-2006 (2xCD, Comp)	2006

## Εξωτερικοί σύνδεσμοι
* Άλκης Κακαλιάγκος (Olympians): Δεν είχαμε ιδέα ότι γράφαμε ιστορία Συνέντευξη του Άλκη Κακαλιάγκου στον Κωνσταντίνο Παυλικιάνη για το MusicHeaven
* Συνέντευξη Πασχάλη. Από τους Olympians ως σήμερα! Συνέντευξη του Πασχάλη Αρβανιτίδη στον Κωνσταντίνο Παυλικιάνη για το MusicHeaven

Κατηγορία:Ελληνικά pop rock συγκροτήματα